ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ และเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกพ.ศ. ๒๕๕๔[๑] ตามที่ได้มีประกาศกรมการขนส่งทางบก เรื่อง กำหนดหลักเกณฑ์ วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกพ.ศ. ๒๕๕๐ ลงวันที่ ๕ พฤศจิกายน พ.ศ. ๒๕๕๐ และที่แก้ไขเพิ่มเติมไว้แล้ว นั้นโดยที่ปรากฏว่ารถที่ใช้ในการขนส่งที่ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงจากผู้ติดตั้งที่เป็นผู้ผลิตได้จำหน่ายให้แก่ประชาชนไปแล้วต่อมามีการเปลี่ยนแปลงหรือติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงใหม่แต่ผู้แทนจำหน่ายดังกล่าวไม่ได้เป็นผู้ได้รับความเห็นชอบเป็นผู้ติดตั้งจากกรมการขนส่งทางบกจึงไม่สามารถออกหนังสือรับรองการติดตั้งให้กับเจ้าของรถได้สมควรแก้ไขปรับปรุงประกาศดังกล่าวเพื่อให้ผู้แทนจำหน่ายรถที่ได้รับมอบหมายจากผู้ผลิตรถหรือผู้จำหน่ายรถสามารถขอรับความเห็นชอบเป็นผู้ติดตั้งได้ด้วยฉะนั้นอาศัยอำนาจตามความในข้อ ๑๐แห่งกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิงพ.ศ. ๒๕๕๐ อธิบดีกรมการขนส่งทางบกจึงออกประกาศไว้ ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่อง กำหนดหลักเกณฑ์ วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกพ.ศ. ๒๕๕๐ ลงวันที่ ๕ พฤศจิกายน พ.ศ. ๒๕๕๐(๒) ประกาศกรมการขนส่งทางบก เรื่อง กำหนดหลักเกณฑ์ วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๑ ลงวันที่ ๒๐ สิงหาคม พ.ศ. ๒๕๕๑ข้อ ๒ ในประกาศนี้การติดตั้ง หมายความว่าการติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกและให้หมายความรวมถึงการเปลี่ยนแปลงหรือติดตั้งเครื่องอุปกรณ์และส่วนควบใหม่จากผู้ติดตั้งที่เป็นผู้ซ่อมด้วยเครื่องอุปกรณ์และส่วนควบ หมายความว่าเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงผู้ติดตั้ง หมายความว่าผู้ติดตั้งที่เป็นผู้ผลิต ผู้ติดตั้งที่เป็นผู้ซ่อม และผู้ติดตั้งทั่วไปผู้ติดตั้งที่เป็นผู้ผลิต หมายความว่าผู้ติดตั้งที่เป็นผู้ผลิตรถยนต์ซึ่งติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงกับรถที่ผู้ติดตั้งผลิตซึ่งมีการกำหนดรหัสหรือรุ่นเป็นการเฉพาะผู้ติดตั้งที่เป็นผู้ซ่อม หมายความว่าผู้ที่ได้รับมอบหมายจากผู้ผลิตรถ (Manufacturer) หรือผู้จำหน่ายเพียงผู้เดียว(Sole distributor) ให้ดำเนินการเปลี่ยนแปลงหรือติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงใหม่เฉพาะรถที่ได้รับการติดตั้งจากผู้ติดตั้งที่เป็นผู้ผลิตโดยการเปลี่ยนแปลงหรือติดตั้งเครื่องอุปกรณ์และส่วนควบต้องดำเนินการตามมาตรฐานที่ผู้ผลิตรถหรือผู้จำหน่ายรถเพียงผู้เดียวกำหนดผู้ติดตั้งทั่วไป หมายความว่าผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้วแต่มิให้หมายความรวมถึงผู้ติดตั้งที่เป็นผู้ซ่อมข้อ ๓ ผู้ใดประสงค์จะขอรับหนังสือให้ความเห็นชอบการเป็นผู้ติดตั้งให้ยื่นคำขอตามแบบที่กรมการขนส่งทางบกกำหนดณ สถานที่ ดังต่อไปนี้(๑) ผู้ติดตั้งที่เป็นผู้ผลิตให้ยื่นต่อสำนักวิศวกรรมยานยนต์(๒) ผู้ติดตั้งที่เป็นผู้ซ่อมหรือผู้ติดตั้งทั่วไปที่สถานประกอบกิจการตั้งอยู่ในเขตกรุงเทพมหานครให้ยื่นต่อสำนักงานขนส่งกรุงเทพมหานครพื้นที่๑ - ๕ ที่สถานประกอบกิจการตั้งอยู่(๓)ผู้ติดตั้งที่เป็นผู้ซ่อมหรือผู้ติดตั้งทั่วไปที่สถานประกอบกิจการตั้งอยู่ในเขตจังหวัดอื่นนอกจากกรุงเทพมหานครให้ยื่นต่อสำนักวิศวกรรมยานยนต์ หรือสำนักงานขนส่งจังหวัดที่สถานประกอบกิจการนั้นตั้งอยู่ข้อ ๔ ผู้ขอรับหนังสือให้ความเห็นชอบการเป็นผู้ติดตั้งที่เป็นผู้ผลิตหรือผู้ติดตั้งที่เป็นผู้ซ่อมต้องเป็นห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัด หรือบริษัทมหาชนจำกัดโดยให้ยื่นคำขอพร้อมด้วยเอกสารหลักฐาน ดังต่อไปนี้(๑) ภาพถ่ายหนังสือรับรองการจดทะเบียนนิติบุคคลที่มีอายุไม่เกิน ๖เดือน(๒)ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชนของผู้มีอำนาจ(๓) แผนที่แสดงที่ตั้งสถานประกอบกิจการ(๔) หลักฐานการดำเนินการตามเงื่อนไขในข้อ ๘ (๓) (๔) หรือข้อ ๙ (๒)(๓) (๕) แล้วแต่กรณี(๕) หนังสือมอบอำนาจ (ถ้ามี)พร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจในกรณีการขอรับหนังสือให้ความเห็นชอบเป็นผู้ติดตั้งที่เป็นผู้ซ่อมให้แนบสำเนาหนังสือการได้รับมอบหมายจากผู้ผลิตรถให้เป็นผู้จำหน่ายเพียงผู้เดียวหรือได้รับมอบหมายจากผู้ผลิตรถ หรือผู้จำหน่ายเพียงผู้เดียวให้เป็นตัวแทนจำหน่าย (Dealer) ด้วยข้อ ๕ การขอรับหนังสือให้ความเห็นชอบการเป็นผู้ติดตั้งทั่วไปให้ยื่นคำขอพร้อมด้วยหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนของผู้ยื่นคำขอ(ข)แผนที่แสดงที่ตั้งสถานประกอบกิจการและผังบริเวณสถานที่ทำการติดตั้งโดยสังเขป(ค) หลักฐานเอกสารแสดงคุณวุฒิของบุคลากรผู้ทำการติดตั้ง(๒) ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัดหรือบริษัทมหาชนจำกัด(ก) ภาพถ่ายหนังสือรับรองการจดทะเบียนนิติบุคคลที่มีอายุไม่เกิน ๖เดือน(ข) ภาพถ่ายบัตรประจำตัวประชาชนของผู้มีอำนาจ(ค) แผนที่แสดงที่ตั้งสถานประกอบกิจการและผังบริเวณสถานที่ทำการติดตั้งโดยสังเขป(ง) หลักฐานเอกสารแสดงคุณวุฒิของบุคลากรผู้ทำการติดตั้ง(จ) หนังสือมอบอำนาจ (ถ้ามี)พร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจของส่วนราชการ รัฐวิสาหกิจ หรือสถาบันการศึกษาให้มาดำเนินการยื่นขอหนังสือให้ความเห็นชอบการเป็นผู้ติดตั้ง(ข) ภาพถ่ายบัตรประจำตัวประชาชนของผู้มอบอำนาจ และผู้รับมอบอำนาจ(ค)แผนที่แสดงที่ตั้งสถานที่ประกอบกิจการและผังบริเวณสถานที่ทำการติดตั้งโดยสังเขป(ง)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการติดตั้งข้อ ๖ ผู้ขอรับหนังสือให้ความเห็นชอบการเป็นผู้ติดตั้งจะต้องไม่เป็นผู้ถูกยกเลิกการให้ความเห็นชอบการเป็นผู้ติดตั้งเว้นแต่พ้นระยะเวลาการถูกยกเลิกมาแล้วไม่น้อยกว่า ๖ เดือนข้อ ๗ หนังสือให้ความเห็นชอบการเป็นผู้ติดตั้งตามประกาศนี้แบ่งออกเป็น ๓ ประเภท คือ(๑) ผู้ติดตั้งที่เป็นผู้ผลิต(๒) ผู้ติดตั้งที่เป็นผู้ซ่อม(๓) ผู้ติดตั้งทั่วไปหนังสือให้ความเห็นชอบการเป็นผู้ติดตั้งให้เป็นไปตามแบบที่กำหนดท้ายประกาศนี้ข้อ ๘ ผู้ขอรับหนังสือให้ความเห็นชอบการเป็นผู้ติดตั้งที่เป็นผู้ผลิตต้องดำเนินการให้เป็นไปตามเงื่อนไขดังต่อไปนี้(๑) จัดให้มีสถานที่ประกอบกิจการ(๒) จัดให้มีเอกสารแสดงแบบรถ รุ่นรถที่กำหนดให้มีการติดตั้ง(๓) จัดให้มีเอกสารแสดงระบบการผลิตรถ(๔) จัดให้มีเอกสารแสดงขั้นตอนและวิธีการติดตั้งข้อ ๙ ผู้ขอรับหนังสือให้ความเห็นชอบการเป็นผู้ติดตั้งที่เป็นผู้ซ่อมต้องดำเนินการให้เป็นไปตามเงื่อนไขดังต่อไปนี้(๑) จัดให้มีสถานที่ประกอบกิจการ(๒) จัดให้มีบุคลากรผู้ทำการติดตั้งซึ่งผ่านการฝึกอบรมจากผู้ผลิตรถหรือผู้จำหน่ายเพียงผู้เดียว หรือผู้ที่ได้รับมอบหมาย(๓) จัดให้มีเครื่องมือ เครื่องใช้ และสิ่งอำนวยความสะดวกที่เหมาะสมและเพียงพอ(๔) จัดให้มีระบบการควบคุมอะไหล่และใช้เครื่องอุปกรณ์และส่วนควบตามที่ผู้ผลิตรถหรือผู้จำหน่ายเพียงผู้เดียวกำหนด(๕) จัดให้มีคู่มือการซ่อมรถที่เกี่ยวข้องกับการติดตั้งตามผู้ผลิตรถหรือผู้จำหน่ายเพียงผู้เดียวกำหนด(๖) ได้รับมอบหมายจากผู้ผลิตรถ หรือผู้จำหน่ายเพียงผู้เดียวให้เป็นผู้ทำการเปลี่ยนแปลงหรือติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงใหม่เฉพาะรถที่ได้รับการติดตั้งจากผู้ติดตั้งที่เป็นผู้ผลิตข้อ ๑๐ ผู้ขอรับหนังสือให้ความเห็นชอบการเป็นผู้ติดตั้งทั่วไปต้องดำเนินการให้เป็นไปตามเงื่อนไขดังต่อไปนี้(๑) จัดให้มีอาคารสถานที่ที่มีความมั่นคงแข็งแรงและมีลักษณะดังนี้(ก) สามารถติดตั้งเครื่องมือและสิ่งอำนวยความสะดวกต่าง ๆที่ใช้ในการติดตั้ง(ข) พื้นที่ที่ใช้ในการติดตั้งต้องเป็นพื้นราบที่สะดวกเพียงพอและมีความปลอดภัยในการทำงาน ขนาดไม่น้อยกว่า ๔๐ ตารางเมตรโดยต้องมีความกว้างไม่น้อยกว่า ๓.๕๐ เมตร(ค) มีพื้นที่สำหรับแสดงแผนผังการติดตั้งในจุดที่เห็นได้อย่างชัดเจน(ง) กำหนดพื้นที่อันตรายและป้ายคำเตือนบ่งชี้เขตต่าง ๆอย่างชัดเจนและเหมาะสม(๒) จัดให้มีบุคลากรผู้ทำการติดตั้งที่มีวุฒิการศึกษาระดับ ปวช.ขึ้นไป หรือเทียบเท่าในสาขาช่างยนต์ ช่างกลโรงงาน หรือที่เกี่ยวข้องกับการติดตั้งและผ่านการฝึกอบรมหลักสูตรที่เกี่ยวข้องกับการติดตั้งอุปกรณ์ก๊าซธรรมชาติอัดได้แก่ หลักสูตรที่กรมธุรกิจพลังงานจัดขึ้น หลักสูตรที่กรมพัฒนาฝีมือแรงงานจัดขึ้นหรือหลักสูตรที่กรมการขนส่งทางบกให้ความเห็นชอบ(๓) จัดให้มีเครื่องมือเครื่องใช้และสิ่งอำนวยความสะดวกที่เหมาะสมและเพียงพออย่างน้อยดังนี้(ก) เครื่องยกรถ หรือบ่อที่ใช้สำหรับปฏิบัติงานใต้ท้องรถยนต์(ข) เครื่องมือที่ใช้ในการติดตั้ง(ค) เครื่องมือหรืออุปกรณ์ตรวจสอบการรั่วของก๊าซ(ง) เครื่องดับเพลิงที่เหมาะสมอย่างน้อย ๒ ถัง(๔) จัดให้มีเอกสารแสดงขั้นตอนการติดตั้ง และวิธีการติดตั้งข้อ ๑๑ เมื่อได้รับคำขอให้เจ้าหน้าที่ผู้รับคำขอตรวจสอบความครบถ้วนถูกต้องของเอกสารหลักฐานประกอบคำขอหากไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน ๔๕ วัน หากครบถ้วนถูกต้องให้ดำเนินการดังนี้(๑) มีหนังสือแจ้งการให้ความเห็นชอบในหลักการให้ผู้ยื่นคำขอทราบและให้ผู้ยื่นคำขอแจ้งนัดหมายให้เจ้าหน้าที่ไปดำเนินการประเมินความสามารถของผู้ยื่นคำขอภายใน๑๘๐ วัน นับแต่วันที่ได้รับหนังสือ(๒) ให้เจ้าหน้าที่ผู้ประเมินความสามารถในการติดตั้งออกประเมิน ณสถานที่ประกอบกิจการของผู้ยื่นคำขอเว้นแต่ผู้ยื่นคำขอเป็นผู้ติดตั้งที่เป็นผู้ผลิตในต่างประเทศหรือผู้ติดตั้งที่เป็นผู้ซ่อมให้เจ้าหน้าที่ผู้ประเมินประเมินความสามารถในการติดตั้งโดยพิจารณาจากเอกสารหลักฐานของผู้ยื่นคำขอที่แสดงให้เห็นถึงความสามารถในการเป็นผู้ติดตั้งหากพบข้อบกพร่องให้แจ้งให้ผู้ยื่นคำขอทราบและดำเนินการแก้ไขให้แล้วเสร็จภายในระยะเวลาที่เจ้าหน้าที่ผู้ประเมินกำหนด(๓) ในกรณีที่ผู้ยื่นคำขอไม่พร้อมที่จะรับการประเมินหรือไม่ดำเนินการใด ๆ ที่เกี่ยวข้องกับการขอรับการให้ความเห็นชอบภายในระยะเวลาที่กำหนดหรือไม่แก้ไขข้อบกพร่องตาม (๒) ภายในกำหนดให้ถือว่าผู้ยื่นคำขอไม่ประสงค์จะขอรับหนังสือให้ความเห็นชอบและให้คำขอเป็นอันตกไป(๔)เมื่อเจ้าหน้าที่ผู้ประเมินความสามารถในการติดตั้งทำการประเมินเสร็จแล้วและเห็นว่าผู้ยื่นคำขอผ่านการประเมินตามหลักเกณฑ์ที่กำหนด ให้ดำเนินการ ดังต่อไปนี้(ก) ในกรณีผู้ยื่นคำขอเป็นผู้ติดตั้งที่เป็นผู้ผลิตให้สำนักวิศวกรรมยานยนต์นำเสนออธิบดีหรือผู้ซึ่งอธิบดีมอบหมายเพื่อออกหนังสือให้ความเห็นชอบต่อไป(ข) ในกรณีผู้ยื่นคำขอเป็นผู้ติดตั้งที่เป็นผู้ซ่อมหรือผู้ติดตั้งทั่วไปที่สถานประกอบกิจการตั้งอยู่ในเขตกรุงเทพมหานครให้สำนักงานขนส่งกรุงเทพมหานครพื้นที่ ๑ - ๕ที่สถานประกอบกิจการตั้งอยู่นำเสนออธิบดีหรือผู้ซึ่งอธิบดีมอบหมายเพื่อออกหนังสือให้ความเห็นชอบต่อไป(ค) ในกรณีที่ผู้ขอเป็นผู้ติดตั้งที่เป็นผู้ซ่อมหรือผู้ติดตั้งทั่วไปที่สถานประกอบกิจการตั้งอยู่ในเขตจังหวัดอื่นนอกจากกรุงเทพมหานครให้สำนักงานขนส่งจังหวัดที่สถานประกอบกิจการตั้งอยู่นำเสนอขนส่งจังหวัดเพื่อออกหนังสือให้ความเห็นชอบต่อไปในกรณีที่สำนักงานขนส่งกรุงเทพมหานครพื้นที่ ๑ - ๕หรือสำนักงานขนส่งจังหวัดเป็นผู้ดำเนินการออกหนังสือให้ความเห็นชอบการเป็นผู้ติดตั้งให้ส่งสำเนาหนังสือให้ความเห็นชอบการเป็นผู้ติดตั้งให้สำนักวิศวกรรมยานยนต์ทราบด้วยข้อ ๑๒ ผู้ได้รับหนังสือให้ความเห็นชอบการเป็นผู้ติดตั้งต้องอำนวยความสะดวกแก่อธิบดีผู้อำนวยการสำนักวิศวกรรมยานยนต์ผู้อำนวยการสำนักงานขนส่งกรุงเทพมหานครพื้นที่ ๑ - ๕ ขนส่งจังหวัดหรือผู้ซึ่งได้รับมอบหมายจากบุคคลดังกล่าวเข้าประเมินความสามารถหรือตรวจสอบการดำเนินกิจการตลอดจนการปฏิบัติตามกฎ ระเบียบ ประกาศที่เกี่ยวข้องกับการติดตั้งตามที่กรมการขนส่งทางบกกำหนดข้อ ๑๓ ผู้ได้รับหนังสือให้ความเห็นชอบการเป็นผู้ติดตั้งที่เป็นผู้ซ่อมและผู้ติดตั้งทั่วไปต้องเก็บสำเนาหนังสือรับรองการติดตั้งพร้อมรายละเอียดการติดตั้งไว้ณ สถานที่ประกอบกิจการให้พร้อมสำหรับการตรวจสอบของกรมการขนส่งทางบกเป็นระยะเวลาไม่น้อยกว่า ๓ ปีข้อ ๑๔ ผู้ได้รับหนังสือให้ความเห็นชอบการเป็นผู้ติดตั้งทั่วไปต้องดำเนินการดังนี้(๑)ติดตั้งป้ายสัญลักษณ์แสดงสถานประกอบกิจการติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามแบบที่กำหนดไว้ท้ายประกาศนี้ บริเวณหน้าสถานประกอบกิจการหรือบริเวณอื่นที่ประชาชนสามารถมองเห็นได้อย่างชัดเจน(๒)ติดตั้งป้ายแสดงว่าสถานประกอบกิจการได้รับความเห็นชอบจากกรมการขนส่งทางบกโดยมีชื่อสถานประกอบกิจการและชนิดเครื่องยนต์ที่ทำการติดตั้ง พร้อมข้อความ โดยได้รับความเห็นชอบจากกรมการขนส่งทางบกเลขที่..(๓) แสดงหนังสือให้ความเห็นชอบการเป็นผู้ติดตั้ง(๔) แสดงชื่อ นามสกุล และรูปถ่ายบุคลากรผู้ทำการติดตั้งการติดตั้งป้าย การแสดงหนังสือให้ความเห็นชอบ รวมทั้งการแสดงชื่อนามสกุล และรูปถ่ายบุคลากรตาม (๒) - (๔)ต้องติดตั้งหรือแสดงไว้ในบริเวณสถานประกอบกิจการที่ประชาชนสามารถมองเห็นได้อย่างชัดเจนข้อ ๑๕ ในกรณีผู้ได้รับหนังสือให้ความเห็นชอบการเป็นผู้ติดตั้งมีความประสงค์จะเพิ่มเติมหรือเปลี่ยนชนิดเครื่องยนต์ที่ทำการติดตั้งให้แตกต่างไปจากที่ได้รับความเห็นชอบให้ยื่นคำขอตามแบบที่กรมการขนส่งทางบกกำหนด และดำเนินการตามข้อ ๑๑ โดยอนุโลมข้อ ๑๖ ในกรณีที่ผู้ได้รับหนังสือให้ความเห็นชอบการเป็นผู้ติดตั้งประสงค์จะเปลี่ยนแปลงแก้ไขเกี่ยวกับสถานประกอบกิจการให้แตกต่างไปจากที่ได้รับความเห็นชอบให้ยื่นคำขอต่อสำนักวิศวกรรมยานยนต์สำนักงานขนส่งกรุงเทพมหานครพื้นที่ ๑ - ๕หรือสำนักงานขนส่งจังหวัด ที่สถานประกอบกิจการนั้นตั้งอยู่ แล้วแต่กรณีเพื่อขอรับความเห็นชอบก่อนที่จะมีการเปลี่ยนแปลงหรือแก้ไขข้อ ๑๗ ผู้ได้รับหนังสือให้ความเห็นชอบการเป็นผู้ติดตั้งซึ่งประสงค์จะขอต่ออายุหนังสือให้ความเห็นชอบให้ยื่นคำขอตามแบบที่กรมการขนส่งทางบกกำหนด พร้อมด้วยหนังสือให้ความเห็นชอบหรือใบแทนก่อนวันที่หนังสือให้ความเห็นชอบสิ้นอายุไม่น้อยกว่า ๓๐ วันในกรณีที่ผู้ได้รับหนังสือให้ความเห็นชอบการเป็นผู้ติดตั้งยื่นคำขอต่ออายุไม่เป็นไปตามกำหนดเวลาตามวรรคหนึ่งให้ดำเนินการเช่นเดียวกับกรณีการขอรับหนังสือให้ความเห็นชอบการเป็นผู้ติดตั้งใหม่ข้อ ๑๘ ผู้ได้รับหนังสือให้ความเห็นชอบการเป็นผู้ติดตั้งซึ่งประสงค์จะขอยกเลิกการเป็นผู้ติดตั้งให้แจ้งเป็นหนังสือต่อสำนักวิศวกรรมยานยนต์ สำนักงานขนส่งกรุงเทพมหานครพื้นที่ ๑ ๕ หรือสำนักงานขนส่งจังหวัด ที่ออกหนังสือให้ความเห็นชอบการเป็นผู้ติดตั้งทราบล่วงหน้าไม่น้อยกว่า๓๐ วันเมื่อสำนักวิศวกรรมยานยนต์ สำนักงานขนส่งกรุงเทพมหานครพื้นที่ ๑ - ๕หรือสำนักงานขนส่งจังหวัด แล้วแต่กรณี ได้รับหนังสือแจ้งขอยกเลิกตามวรรคหนึ่งให้ดำเนินการออกประกาศยกเลิกหนังสือการให้ความเห็นชอบการเป็นผู้ติดตั้ง ในกรณีที่สำนักงานขนส่งกรุงเทพมหานครพื้นที่๑ - ๕ หรือสำนักงานขนส่งจังหวัดเป็นผู้ออกประกาศให้ส่งสำเนาประกาศให้สำนักวิศวกรรมยานยนต์ทราบด้วยข้อ ๑๙ ในกรณีที่หนังสือให้ความเห็นชอบการเป็นผู้ติดตั้งสูญหาย ถูกทำลาย หรือชำรุดในสาระสำคัญ ให้ผู้ได้รับหนังสือให้ความเห็นชอบยื่นคำขอรับใบแทนหนังสือให้ความเห็นชอบพร้อมด้วยหลักฐานการรับแจ้งความของพนักงานสอบสวน หรือบันทึกแจ้งการสูญหายหรือการถูกทำลายของเจ้าหน้าที่ผู้รับคำขอ หรือหนังสือให้ความเห็นชอบที่ชำรุดนั้นภายใน ๑๕ วัน นับแต่วันที่ได้ทราบถึงการสูญหาย ถูกทำลาย หรือชำรุดดังกล่าวในการออกใบแทนหนังสือให้ความเห็นชอบให้ออกหนังสือให้ความเห็นชอบตามแบบหนังสือให้ความเห็นชอบเดิม แต่ให้ระบุ ใบแทน ไว้ที่ด้านหน้าด้วยข้อ ๒๐ หนังสือให้ความเห็นชอบการเป็นผู้ติดตั้งเป็นสิทธิเฉพาะตัวของผู้ได้รับความเห็นชอบไม่สามารถโอนให้แก่ผู้อื่นได้ข้อ ๒๑ เมื่อปรากฏว่าผู้ได้รับหนังสือให้ความเห็นชอบการเป็นผู้ติดตั้งผู้ใดไม่ปฏิบัติตามหลักเกณฑ์วิธีการและเงื่อนไขที่กรมการขนส่งทางบกประกาศกำหนดให้กรมการขนส่งทางบกมีอำนาจตักเตือน ระงับใช้หนังสือให้ความเห็นชอบการเป็นผู้ติดตั้งชั่วคราวหรือยกเลิกหนังสือให้ความเห็นชอบการเป็นผู้ติดตั้งนั้นได้ ตามสมควรแก่กรณีข้อ ๒๒ หนังสือให้ความเห็นชอบการเป็นผู้ติดตั้งที่ออกไว้แล้วก่อนวันที่ประกาศนี้ใช้บังคับให้ใช้ได้ต่อไปจนหมดอายุข้อ ๒๓ ประกาศนี้ให้ใช้บังคับตั้งแต่วันที่ ๑๕พฤษภาคม พ.ศ. ๒๕๕๔ เป็นต้นไปประกาศณ วันที่ ๓ พฤษภาคม พ.ศ. ๒๕๕๔เทียนโชติจงพีร์เพียรอธิบดีกรมการขนส่งทางบก[เอกสารแนบท้าย]๑. หนังสือให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิง๒. หนังสือให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิง๓. หนังสือให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิง๔. แบบป้ายสัญลักษณ์แสดงสถานประกอบกิจการติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิง(ดูข้อมูลจากภาพกฎหมาย)ปริยานุช/ผู้จัดทำ๒๑ มิถุนายน๒๕๕๔ณัฐวดี/ตรวจ๒๑ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๔ ง/หน้า ๕๙/๘ มิถุนายน ๒๕๕๔